Der ryger mindst 100 millioner kroner i ren turismeomsætning ind på kontoen, når Danmark til sommer er vært ved EM i fodbold for U21-landshold, skriver Midtjyske Medier. Det kommer også Aalborg og omegn til gode, da Aalborg er en ud af fire byer, hvor der spilles landskampe. De andre byer er Aarhus, Herning og Viborg. -Det er det største EM-arrangement, Danmark nogensinde har haft, siger Lars Lundov, direktør i Sport Event Denmark, der har regnet på budgettet. Hos Dansk Boldspil Union forventer Jacob Wadland, at EM-slutrunden tiltrækker 750 pressefolk. -Rent sportsligt betragter UEFA U21-mesterskabet som det største i 2011, siger den kommunikationsansvarlige hos DBU. Nationer som England og Spanien deltager i slutrunden, der begynder den 11. juni med åbningskamp i Aalborg.

Opsummering:
Når Aalborg er med-værter ved sommerens EM for U21-landshold kan nordjydernes hovedstad nyde godt af en forøget turistomsætning.